Νικόλαος Παπανικολάου (αθλητής)

Ο Νικόλαος Παπανικολάου (Ελευσίνα, 24 Φεβρουαρίου 1911 – Άγνωστος) ήταν Έλληνας αθλητής του στίβου ο οποίος ειδικευόταν στα άλματα.

Γεννήθηκε το 1911 στην Ελευσίνα και ήταν αθλητής στίβου του Εθνικού Γ.Σ.. Το 1929 πήρε μέρος στο Πανελλήνιο Πρωτάθλημα Στίβου Νοτίου Ελλάδος που διεξήχθη στην Αθήνα, κερδίζοντας το χρυσό μετάλλιο στο άλμα εις ύψος (1.75 μ.) και στο άλμα εις τριπλούν (13.585 μ.). 

Το 1930 συμμετείχε εκτός βαθμολογίας στο Πανελλήνιο Πρωτάθλημα Στίβου που διοργανώθηκε στη Θεσσαλονίκη, κατακτώντας την πρώτη θέση στο άλμα εις ύψος (1.80 μ.) και στο άλμα εις τριπλούν (13.98 μ.). Το ίδιο έτος, στους πρώτους Βαλκανικούς Αγώνες Στίβου της Αθήνας, κατέκτησε το χρυσό μετάλλιο στο άλμα εις ύψος (1.80 μ.) και στο άλμα εις τριπλούν (14.31 μ.). Η επίδοσή του στο άλμα εις τριπλούν, αποτέλεσε νέο Πανελλήνιο ρεκόρ. 

Στους Βαλκανικούς Αγώνες του 1931 και του 1932, αναδείχθηκε πρωταθλητής στο ύψος (1.89 μ. και 1.80 μ.) και στο τριπλούν (14.07 μ. και 13.675 μ.). Με την επίδοσή του στο άλμα εις ύψος το 1931 πέτυχε νέο Βαλκανικό ρεκόρ.

Το 1932 εκπροσώπησε την Ελλάδα στους Ολυμπιακούς Αγώνες που διοργανώθηκαν στο Λος Άντζελες των Ηνωμένων Πολιτειών. Αγωνίστηκε στο άλμα εις τριπλούν καταλαμβάνοντας την 13η θέση με άλμα 13.92 μ..

Στο Εθνικό Πρωτάθλημα του 1933 στην Αθήνα, κατέκτησε το χάλκινο μετάλλιο στο άλμα εις ύψος με επίδοση 1.70 μ..

Επιτεύγματα

Εθνικές διοργανώσεις 

1Εκτός βαθμολογίας.

Διεθνείς διοργανώσεις

Παραπομπές

Εξωτερικοί σύνδεσμοι 
Νικόλαος Παπανικολάου sports-reference.com, Ανακτήθηκε 30 Δεκεμβρίου 2019
Νικόλαος Παπανικολάου iaaf.org, Ανακτήθηκε 30 Δεκεμβρίου 2019

Έλληνες αθλητές του άλματος εις ύψος
Έλληνες αθλητές του άλματος εις τριπλούν
Αθλητές στίβου Εθνικού ΓΣ
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1932
Κάτοχοι μεταλλίων του Πανελλήνιου Πρωταθλήματος Στίβου
Κάτοχοι μεταλλίων των Βαλκανικών Αγώνων Στίβου